CELEX: 62013TN0060
Language: el
Date: 2013-02-06 00:00:00
Title: Υπόθεση T-60/13: Προσφυγή της 6ης Φεβρουαρίου 2013 — Reiner Appelrath-Cüpper κατά ΓΕΕΑ — Ann Christine Lizenzmanagement (AC)

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/23
            
         Προσφυγή της 6ης Φεβρουαρίου 2013 — Reiner Appelrath-Cüpper κατά ΓΕΕΑ — Ann Christine Lizenzmanagement (AC)
   (Υπόθεση T-60/13)
   2013/C 101/51
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Reiner Appelrath-Cüpper Nachf. GmbH (Κολωνία, Γερμανία) (εκπρόσωποι: C. Schumann και A. Berger, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ann Christine Lizenzmanagement GmbH & Co. KG (Braunschweig, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών της 28ης Νοεμβρίου 2012 στην υπόθεση R 108/2012-4, καθόσον με την απόφαση αυτή έγινε δεκτή η προσφυγή και απορρίφθηκε η αίτηση καταχώρισης κοινοτικού σήματος,
            
         
               —
            
            
               να καταδικάσει το καθού στα δικαστικά έξοδα,
            
         
               —
            
            
               να καταδικάσει την παρεμβαίνουσα στα έξοδα της διαδικασίας ενώπιον του ΓΕΕΑ.
            
         
      Λόγοι ακύρωσης και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το εικονιστικό σήμα «AC», για προϊόντα και υπηρεσίες των κλάσεων 9, 14, 18, 25 and 35 — Αίτηση καταχώρισης αριθ. 9 070 021.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος στη διαδικασία ενώπιον του τμήματος προσφυγών του ΓΕΕΑ.
   
      Αντιταχθέν σήμα ή σημείο: Τα γερμανικά σήματα αριθ. 30 666 076 και αριθ. 30 666 074 και το υπ’ αριθ. 948 259 διεθνώς καταχωρισμένο για πολλά κράτη μέλη της Ευρωπαϊκής Ένωσης εικονιστικό σήμα «AC ANNE CHRISTINE», για προϊόντα και υπηρεσίες των κλάσεων 3, 9, 14, 18, 25 και 35, το κοινοτικό σήμα αριθ. 6 904 783, για προϊόντα των κλάσεων 3, 9, 14 και 25, και το κοινοτικό σήμα αριθ. 6 905 541 για προϊόντα των κλάσεων 3, 14 και 25.
   
      Απόφαση του τμήματος ανακοπών: Απόρριψη της ανακοπής καθ’ ολοκληρία.
   
      Απόφαση του τμήματος προσφυγών: Μερική αποδοχή της προσφυγής και ακύρωση της απόφασης του τμήματος ανακοπών σε σχέση με προϊόντα και υπηρεσίες των κλάσεων 9, 14, 18, 25 και 35, απόρριψη της αίτησης καταχώρισης κοινοτικού σήματος για τα προϊόντα αυτά και τις υπηρεσίες αυτές και απόρριψη της προσφυγής κατά τα λοιπά.
   
      Προβαλλόμενοι λόγοι ακύρωσης: Παράβαση των άρθρων 8, παράγραφος 1, στοιχείο β', 15 και 42, παράγραφος 2, του κανονισμού 207/2009 του Συμβουλίου.